የሸጎሌና ቃሊቲ የአውቶቢስ ማቆሚያ ዴፖዎች  ግንባታ እየተፋጠነ ነው
በአዲስ አበባ ከተማ እየተገነቡ የሚገኙት የሸጎሌና ቃሊቲ የአውቶቢስ ማቆሚያ ዴፖዎችን  በተያዘላቸው የጊዜ  ገደብ ለማጠናቀቅ ግንባታቸውን  እየተፋጠነ እንደሚገኝ ተገለጸ ።ባለፈው የበጀት ዓመት ግንባታ ሥራቸው የተጀመረው የሸጎሌና የቃሊቲ አውቶቢስ ማቆሚያ  ዴፖዎች በተያዘላቸው የጊዜ ገደብ ተጠናቀው ለአገልግሎት እንዲበቁ ለማስቻል ግንባታቸው እየተፋጠነ ይገኛል ተብሏል ።በአዲስ አበባ  ከተማ  ትራንስፖርት ፕሮግራሞች ጽህፈት ቤት ኃላፊ አቶ ያይኔስ ግርማ ስላሴ  እንደገለጹት የሸጎሌና ቃሊቲ ዴፖዎች ግንባታ በአጠቃላይ የአዲስ አበባ ከተማ አስተዳደር በመደበው  በ1ነጥብ4  ቢሊዮን  ብር ወጪ ግንባታቸው  እየተካሄደ ይገኛል ።በግንባታ ላይ የሚገኘው የቃሊቲ አውቶቢስ ማቆሚያ ዴፖ በዘንድሮ ዓመት ግንቦት ወር ላይ እንዲሁም የሸጎሌ አውቶቢስ ማቆሚያ  በሚቀጥለው ዓመት  ጥቅምት ወር ላይ ይጠናቀቃል ተብሎ እንደሚገመት አቶ ያይኔስ ገልጸዋል ።ሁለቱም የአውቶቢስ ማቆሚያ ዴፖዎች የራሳቸው ገራዥ ፣ መኪና ማጠቢያ ፣ ነዳጅ ማዲያ በውስጣቸው  እንዲያካተቱ  ተደርገው  የተገነቡ  ሲሆን በሚገነባላቸው ህንጻዎች ውስጥም የንግድ ማዕከላት ፣ የመዝናኛ ቦታዎችና የአረንጓዴ  ሥፍራዎች እንደሚኖራቸው አቶ  ያይኔስ አስረድተዋል ።ሁለቱም ዴፖዎቹ ለወደፊቱ  ዘመናዊና  ከቴክኖሎጂ ጋር አብረው የሚሄዱ አውቶቢሶችን በአግባቡ  ለማስተናገድ እንዲችሉ ተደረግው እየተገነቡ  መሆኑን አቶ ያይኔስ ጠቁመዋል ።በአዲስ አበባ ከተማ  እየተገነቡ የሚገኙት የሸጎሌና ቃሊቲ ዴፖዎች ግንባታቸው ተጠናቆ ለህብረተሰቡ አገልግሎት መሥጠት  ሲጀምሩ ለአካባቢው ነዋሪም  የሥራ ዕድል  መፍጠር እንደሚችሉ ተገልጿል  ።